2. klase

**Modulis: Uzplaukums digitālā vidē**

**Tēma: Kiberterorizēšana**

**Tēmas atsegums**

**Tēmas apguve strukturēta 3 nodarbībās**

1. Nodarbība - Kas ir kiberterorizēšana?
2. Nodarbība - Kā kiberterorizēšana mūs ietekmē?
3. Nodarbība - Kā rīkoties, piedzīvojot kiberterorizēšanu?

**Tēmas apguves mērķi**

***Skolēnam veidojas priekšstats par to,***

* ka cilvēki tiešsaistē mēdz uzvesties citādi un izlikties par to, kas viņi nav;
* ka uz attiecībām tiešsaistē attiecināmi tādi paši principi kā attiecībām klātienē, tostarp cieņa pret citām personām tiešsaistē un arī tad, ja esam anonīmi;
* kā internetā koplieto un izmanto informāciju un datus;
* kas ir kiberterorizēšana;
* kādi ir noteikumi un principi drošībai tiešsaistē;
* kāda ir kiberterorizēšanas ietekme;
* kādu atbalstu un kur to var saņemt, sastopoties ar kiberterorizēšanu;
* kādas ir kiberterorizēšanas izpausmes, cēloņi, sekas un resursi tās mazināšanā;
* veidot izpratni, kas ir “malā stāvētājs” un kādi tikumi nepieciešami, lai iestātos pret kiberterorizēšanu.

***Morālās prasmes: sekmēt šādu morālo ieradumu veidošanos bērnos:***

* identificēt dažus uzvedības piemērus, kas uzskatāmi par kiberterorizēšanu;
* atpazīt riskus, kaitīgu saturu un saziņu un kā par to ziņot;
* kritiski izvērtēt tiešsaistes draudzību un informācijas avotus, tai skaitā izprast riskus, kas saistīti ar cilvēkiem, kurus bērni nekad nav satikuši;
* neiesaistīties kiberterorizēšanā;
* identificēt un izmantot dažādus resursus (taktikas un stratēģijas) kiberterorizēšanas ietekmes mazināšanai;
* Identificēt un izmantot dažādus resursus, nepieciešamības gadījumā meklēt atbalstu, sastopoties ar kiberterorizēšanu.

**Tēmā aplūkotās vērtības un tikumi**

|  |  |  |
| --- | --- | --- |
|  | **No Pamatizglītības standarta** | **Papildus no programmas “e-TAP”** |
| **Vērtības** | Cilvēka cieņa, brīvība | Rūpes, atbildība, patiesība, harmonija, miers, saskaņa |
| **Tikumi** | Atbildība, gudrība, taisnīgums, līdzcietība | Kritiskā spriestspēja, līdzjūtība, pārliecinātība, atklātība, empātija, pilsoniskums, pašiniciatīva, apņēmīgums |

**Tikumu praktizēšanas iespējas:**

* Akcentēt profilaksi, veicinot skolēnu atbalstu pozitīvai uzvedībai pasākumos.
* Iesaistīties informācijas bukletu, stendu, video veidošanā par iespējām saņemt palīdzību kiberterorizēšanas upuriem un varmākām.
* Veikt minipētījumu par kiberterorizēšanu skolā.
* Sniegt palīdzību un atbalstu klasesbiedriem un skolas biedriem, kuri sastapušies ar kiberterorizēšanu.